- Wórr Peba
- <
- 23
- >

Godón Agür Wórr Peba
23:1-6; 95:1-11; 110:1-7; 119:9-16
23
⌊Lod⌋ Kürü Ngakan Pama
Darrü ⌊Deibidün⌋ Wórr
1 Lod kürü ngakan pama, kürü wató alngomólda; Ka igósidi darrü kla koke arendóla.
2 Wa kürü morroal mórrel bwóbdü mórran-mórran ainda.
Wa kürü alngomólda morroal piküp güb arób naedó.
3 Wa kürü küsil arüng akyanda.
Wa kürü dümdüm kwatódóma alngomólda,
tóba morroal ngianme.
4 Enana ka agóltagóldóla güm algón-koke tümün kwatódóma,
kürü kolaedó gum babula,
zitülkus ma kankü asinla.
Marü bidam wóp akó tupuru,
kürü ini nis klama adlangdamli.
5 Ma kürünkü alongalo tóre tónggapóna,
kürü gómdamal-koke nidipko, ibü wapi;
Ma kürü singül ⌊olib⌋ oele kóngangoa, kürü morroal apadóm,
marüme, kürü kübüla byamróke tai kókó ib.
6 Amkoman, marü morroal tonarr akó gyaur sab kürüka asi namüli
kürü ngyabendó,
akó ka sab Lodón Müótüdü ngyaben namulo metat.

- Wórr Peba
- <
- 23
- >

© 2019 Wycliffe Bible Translators, Inc.