- Wórr Peba
- <
- 95
- >

95
Agür Wórr
1 Yao, mi kya ⌊Lodónkü⌋ wórr atonóm bagürwómpükü!
Yao, mi kya taegwarr apónónóm bagürwómpükü oyankü, mibü zidbain ingülküp nótóke!
2 Mi kya oya obzek kwata togobón oya eso akyanóm,
mi kya taegwarr apónónóm bagürwómpükü wórri oya agürüm.
3 Zitülkus módóga, Lod wirri arüng Goda,
wa wirri arüng Kinga blaman godódógab.
4 Aumana tüp oya tangdóma,
akó wirri kwitüm podo ta oya tangdómako.
5 Malu oyane, zitülkus wató tónggapónórr;
akó oya tanga dorro tónggapónórr.
6 Yao, mi kya singül tüp alókóm togobón oya ⌊ótókóm⌋!
Mi kya wakósingül nümgününüm oya obzek kwata, Lod mibü Tómbapón Pam!
7 Zitülkus módóga, wa mibü Gode,
akó mi oya apapdó pamkolpamakla,
mi sipzanakla, wa ne ⌊sip⌋ ngabyónda.
Errkya, e wata ki barrkrrua God ne poko bóktanda!
8 “Wirri-singül bain-gu yabü abalbobatalazan Merribamzan kainóp,
akó i Masamzan kainóp,*Merriba akó Masa: Moses ini nis ngi ngyesilürr ene bwóbdü, Isrrael pamkolpama ne ongyal kwarilürr wankü akó Godón ne apók kwarilürr. ene ⌊ngüin-koke bwóbdü⌋,Bazeb Tonarr 17:1-7; Bótang Peba 20:2-13
9 i kürü nóla apók kwarilürr,†apók, oya küp módóga: Isrrael pamkolpama murrum akó murrkurr bókrran kwarilürr, zitülkus i amkoman koke angun kwarilürr wagó, God gaodó yarilürr ibü ngabkanóm. Akó i ta murrum akó murrkurr bókrran kwarilürr kókó God ngürsilüm bainürr, da i oya zao-zao tonarr apók kwarilürr.
enana i kürü kósenóp, ka ne morroal kla tómbapón namülnürrü ibüka.1 Korrint 10:9
10 40 Pailüm ka inkü ngürsil namülnürrü, ene Isrrael pamkolpam, ene tonarrdó nidi ngyaben kwarilürr.
Da ka we bóktarró kólbabóka kagó, ‘Ibü ubi wata metat tibiób ubi kwata tótókóma,
akó i bangóndako ka ne poko tómbapónóm byaldóla.’
11 Ka ngürsil namülnürrü, da ka igó ⌊arüng alkamül-koke bóktan⌋ ingrirrü kagó:
‘I sab kürü ngón bagón bwóbdü kokean barrbüne ngón bagónóm!’ ”Bótang Peba 14:20-23; Duterronomi 1:34; Ibrru 4:3-5

- Wórr Peba
- <
- 95
- >

*95:8 Merriba akó Masa: Moses ini nis ngi ngyesilürr ene bwóbdü, Isrrael pamkolpama ne ongyal kwarilürr wankü akó Godón ne apók kwarilürr.

95:8 Bazeb Tonarr 17:1-7; Bótang Peba 20:2-13

†95:9 apók, oya küp módóga: Isrrael pamkolpama murrum akó murrkurr bókrran kwarilürr, zitülkus i amkoman koke angun kwarilürr wagó, God gaodó yarilürr ibü ngabkanóm. Akó i ta murrum akó murrkurr bókrran kwarilürr kókó God ngürsilüm bainürr, da i oya zao-zao tonarr apók kwarilürr.

95:9 1 Korrint 10:9

95:11 Bótang Peba 14:20-23; Duterronomi 1:34; Ibrru 4:3-5

© 2019 Wycliffe Bible Translators, Inc.