- Wórr Peba
- <
- 110
- >

110
⌊Lod⌋ akó Oya Alearrón King
Darrü ⌊Deibidün⌋ Wórr
1 Lod God igó bóktanórr kürü Lodódó*kürü Lod wa ⌊Mesayabóka⌋ apónda. wagó,
“Ma ae mórra ini wirri pabodó, kürü tutul tangdó,
kókó ka sab marüka nidi bóka bamgündako,
ka sab ibü inzan ninünümo, marü wapór nisab ngón ngagón klamóm.”†Ini bóktanan küp módóga: marüka nidi bóka bamgündako, ka sab blaman ⌊ut-ut ninünümo⌋ marünkü.Metyu 22:44; Mak 12:36; Luk 20:42-43; Apostolab Tórrmen 2:34-35; 1 Korrint 15:25; Ibrru 1:13
2 Lod sab marü kingan arüng mókyene Zaeongab.‡Zaeon podoan ngie. Ene pododó Zerrusalem wirri basirr we kwitüm aelórróna.
Ma sab wirri pam namulo; marüka nidi bóka bamgündako, ma sab ibü aodógab balngomól namulo!
3 Marü gazirr pama sab wata ubi bain kwarile
marü gazirr ngürr nóma semrrale.
Amaka glesa aupda irrbi, sab marü küsil pama inzan togobe marüka, gyabi wi agótórrón mórrkenyórrpükü.
4 Lod ⌊arüng alkamül-koke bóktan⌋ kuri ingrinürr
ó wa sab koke alkamüle:
“Ma metat ⌊prristla⌋,
wata Melkizedekzan§Melkizedek Salem wirri basirran king yarilürr akó wa dakla Wirri Kwitüm Godka prrist yarilürr. Melkizedek Eibrra-amka okaka tübyónürr (Bwób Zitül 14:18-20). yarilürr.”Ibrru 5:6; 6:20; 7:17, 21
5 Lod marü tutul tangdó asine marü tangamtinüm.
Oya wirri ngürsila ne ngürrdü simige, sab ngibürr king memokan ekrrale.
6 Wa sab bwób-bwób pamkolpam zaz nirre, gazirr pokodü pamkolpamab büdül murua sab barüme.
Wa sab ini tüpan singüldü pam blaman memokan baem napórre.
7 Wa sab kwat-kwat aróbdó nae enóle,
da wa sab wapór igósidi karrkukus nürtümüle akó singül ugón kwit ine.

- Wórr Peba
- <
- 110
- >

*110:1 kürü Lod wa ⌊Mesayabóka⌋ apónda.

†110:1 Ini bóktanan küp módóga: marüka nidi bóka bamgündako, ka sab blaman ⌊ut-ut ninünümo⌋ marünkü.

110:1 Metyu 22:44; Mak 12:36; Luk 20:42-43; Apostolab Tórrmen 2:34-35; 1 Korrint 15:25; Ibrru 1:13

‡110:2 Zaeon podoan ngie. Ene pododó Zerrusalem wirri basirr we kwitüm aelórróna.

§110:4 Melkizedek Salem wirri basirran king yarilürr akó wa dakla Wirri Kwitüm Godka prrist yarilürr. Melkizedek Eibrra-amka okaka tübyónürr (Bwób Zitül 14:18-20).

110:4 Ibrru 5:6; 6:20; 7:17, 21

© 2019 Wycliffe Bible Translators, Inc.